HR
L 168/32
Službeni list Europske unije
3.7.2023.
Aktivnosti povezane s rezultatom br. 4 – Povećani kapaciteti država stranaka za ispunjavanje obveza iz članka X.
U skladu s relevantnim zahtjevima iz članka X. o pomoći i zaštiti cilj tih aktivnosti bit će povećanje sposobnosti odgovora država stranaka, poboljšanje planiranja zaštite na nacionalnoj razini i jačanje odvraćajućih učinaka, primjerice pružanjem potpore pripremama u području CBRNE-a za velika javna događanja.
Aktivnosti povezane s rezultatom br. 5 – Jače globalno vodstvo Organizacije za zabranu kemijskog oružja i autoritet u pogledu neširenja kemijskog oružja i razoružanja Tim će se aktivnostima ojačati uloga Organizacije za zabranu kemijskog oružja u promicanju miroljubive i dopuštene upotrebe kemije kod sve veće i raznolike publike putem namjenskih interentskih alata, širenju suradnje s vanjskim dionicima kao što su žene, mladi i rukovoditelji, usmjeravanju na publiku u pogledu konkretnih napora koji se ulažu u jačanje kapaciteta, među ostalim na civilno društvo i nevladine organizacije i daljnjem razvoju i provedbi dubljeg partnerstva Organizacije za zabranu kemijskog oružja i EU-a.
Aktivnosti povezane s rezultatom br. 6 – Promicanje većeg poštovanja CWC-a Tim će se aktivnostima podupirati napori Organizacije za zabranu kemijskog oružja u radu na punom članstvu u bilo kojoj ili svim četirima državama koje nisu stranke Konvencije i daljnje osiguravanje kapaciteta te organizacije i priprema putem izrade scenarija, kao i jačanje kapaciteta i alata Tajništva kako bi se ojačala provedba režima provjere Konvencije u slučaju pristupanja države stranke koja posjeduje kemijsko oružje.
4.
Korisnici
Korisnici aktivnosti u okviru rezultata br. 1: osoblje i timovi Tajništva Organizacije za zabranu kemijskog oružja i dionici CWC-a, uključujući, među ostalim, države stranke, nacionalna tijela, civilno društvo, jedinice civilne zaštite, sveučilišta, partnerske laboratorije, međunarodne i međuvladine organizacije, javnost.
Korisnici aktivnosti u okviru rezultata br. 2: osoblje i timovi Tajništva Organizacije za zabranu kemijskog oružja i dionici CWC-a, uključujući, među ostalim, države stranke, nacionalna tijela, industriju, međunarodne i međuvladine organizacije te javnost.
Korisnici aktivnosti u okviru rezultata br. 3: osoblje i timovi Tajništva Organizacije za zabranu kemijskog oružja i dionici CWC-a, uključujući, među ostalim, države stranke, nacionalna tijela, međunarodne i međuvladine organizacije te javnost.
Korisnici aktivnosti u okviru ostvarenja br. 4: i dionici CWC-a, uključujući, među ostalim, države stranke, nacionalna tijela, jedinice civilne zaštite i javnost.
Korisnici aktivnosti u okviru rezultata br.
5: osoblje i timovi Tajništva Organizacije za zabranu kemijskog oružja i dionici CWC-a, uključujući, među ostalim, države stranke, nacionalna tijela, civilno društvo, sveučilišta i javnost.
Korisnici aktivnosti u okviru rezultata br. 6: osoblje i timovi Tajništva Organizacije za zabranu kemijskog oružja i dionici CWC-a, uključujući države stranke i države koje nisu stranke Konvencije.
5.
Trajanje
Djelovanje će se provoditi tijekom 36 mjeseci, osim aktivnosti u okviru rezultata br.
3 koje će se provesti u roku od 12 mjeseci.